QORTI TAL-MAGISTRATI (MALTA) Illum, 14 ta' Settembru 2021 Rat l-imputazzjoni migjuba kontra: "Donna Zammit Saliba Toledo nee' Galea Gatt ta' 27 sena, bint Francis Galea Gatt u Josette nee' Brydon, imwielda Pieta' nhar il-11 t' Awwissu 1994, detentirici tal-karta ta' l-identita bin-numru 734195M u minghajr indirizz fiss. U nakkuzaha talli nhar it-30 t' Awwissu 2021 u fil-granet u gimghat ta' qabel din id-data, u f'diversi nhawi f'dawn il-gzejjer: Naqset milli thares il-kundizzjonijiet imposti fuqha mill-Qorti tal-Magistrati (Malta) Dr Astrid May Lockhart LL.D fid-digriet taghha ta' 18 ta' Gunju 2020 li biha tat il-helsien mill-arrest b' diversi kundizzjonijiet u dan taht depozitu ta' 800 Euro u garanzija personali ta' 10,000 Euro skond l-Artikoli 579 (1) (2) (3) ta' Kap 9 tal-Ligijiet ta' Malta. U aktar talli fl-istess dati, hinijiet, lok u cirkostanzi irrendiet ruhha ricediva ai termini tal-artikoli 49 u 50 tal-Kap 9 tal- Ligijiet ta' Malta liema sentenzi saru definittivi u ma jistawx jinbidlu. Il-Qorti hija wkoll mitluba sabiex f'kaz ta' htija, flimkien mal- piena skond il-ligi, tordna r-revoka tad-digriet li biha Donna Zammit Saliba Toledo inghatat il-beneficcju tal-helsien mill-arrest u tordna l-arrest mill- gdid ta' l-imsemmi kif ukoll tordna li s-somma ta' 800 Euro f'depozitu u 10,000 Euro bhala garanzija personali jghaddu favur il-Gvern ta' Malta kif stipulat fl-Artikolu 579 (2) (3) tal-Kap 9 tal- Ligijiet ta' Malta. Il-Qorti hija gentilment mitluba sabiex f'kaz ta' htija tikkundanna lill-akkuzata ghall-hlas ta' spejjes li jkollhom x'jaqsmu mal-hatra ta' esperti jew periti fil-proceduri hekk kif ikkontemplat fl-Artikoli 533 tal-Kap 9 tal-Ligijiet ta' Malta." Rat u qieset l-atti u d-dokumenti kollha esebiti. Semghet l-ammissjoni tal-imputata; lill-istess tirrikonsidra ammissjoni tagħha; Rat li waqt l-udjenza tal-lum mizmuma minn din il-Qorti l-imputata Donna Zammit Saliba Toledo nee' Galea Gatt reġgħet affermat l-ammissjoni tagħha anke wara li l-Qorti tatha żmien tirrikonsidra l-posizzjoni tagħha; Rat il-verbal tal-udjenza tal-lum stess; Rat l-atti kollha tal-kawza; Semghet it-trattazzjoni dwar il-piena; Ikkunsidrat: Illi stante ammissjoni tal-imputata l-akkuzi jirriżultaw pruvati u ghaldaqstant il-Qorti ma tistax hlief issib htija fl-imputata. Illi dwar il-piena li ghandha tigi imposta, din il-Qorti mhux biss qed tqis l-ammissjoni tal-imputata f'dan l-istadju bikri tal-proceduri, izda qed tqis ukoll il-koperazzjoni tagħha mal-Pulizija, il-fedina penali tal- imputata, il-gravità tar-reati minnha kommessi, kif ukoll iċ-ċirkostanzi partikulari li taw lok ghal dan il-kaz. Ghal dawn il-motivi, l-Qorti qed issib lill-imputata ħatja ta' l-akkuzi migjuba kontra taghha, u wara li rat l-Artikoli 49, 50, 579 (1), (2) u (3) tal-Kapitolu 9 tal-Ligijiet ta' Malta, qeghda tikkundanna lill-imputata ghal disa' xhur priġunerija effettivi, u tirrevoka d-digriet tal-ħelsien mill-arrest u tordna li l-imputata tiġi arrestata mill-ġdid, iżda ai termini tal-proviso tal-Artiklu 579 (1) teħles lill-imputata mill-konfiska tad- depożitu u tal-garanzija personali. Deputat Reġistratur